**ԳԻՏԱՀԵՏԱԶՈՏԱԿԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ՀԱՄԱՐ ԴՐԱՄԱՇՆՈՐՀԻ ՏՐԱՄԱԴՐՄԱՆ ՄՐՑՈՒՅԹԻ ՀՐԱՎԵՐ**

1. **Ընդհանուր դրույթներ**
   1. Գիտահետազոտական աշխատանքների խրախուսման, ինչպես նաև դրանց իրականացմանն ուսանողների մասնակցությունն ապահովելու նպատակով Ճարտարապետության և շինարարության Հայաստանի ազգային համալսարանը (այսուհետ՝ համալսարան) հայտարարում է դրամաշնորհների տրամադրման մրցույթ (այսուհետ՝ մրցույթ):
   2. Մրցույթին կարող են մասնակցել համալսարանի հիմնական աշխատող և գիտական կոչում ունեցող պրոֆեսորադասախոսական անձնակազմի ներկայացուցիչները և գիտաշխատողները՝ ուսանողների ներգրավումով:
   3. Մրցույթի կազմակերպումը, հայտերի քննարկումը և մրցույթի արդյունքների ամփոփումն իրականացվում է համալսարանի ռեկտորի հրամանով կազմավորված, 7 անդամից բաղկացած հանձնախումբը՝ գիտական աշխատանքների գծով պրոռեկտորի ղեկավարությամբ:
   4. Մրցույթի արդյունքներով նախատեսվում է տրամադրել չորս դրամաշնորհ՝ յուրաքանչյուրը երկու միլիոն դրամ չափով:
   5. Մրցույթին կարող են ներկայացվել հայտեր հետևյալ ոլորտներից՝

***ա. տեխնիկական գիտություններ***

* շինարարական նյութեր և պատրաստվածքներ,
* հիմքեր և հիմնատակեր, ստորգետնյա կառուցվածքներ,
* շինարարական կոնստրուկցիաներ և երկրաշարժադիմացկուն շինարարություն,
* շինարարական արտադրության տեխնոլոգիա և կազմակերպում,
* շինարարական մեխանիկա,
* հիդրոտեխնիկա և հիդրոէներգետիկա,
* հիդրավլիկա և ինժեներական հիդրոլոգիա,
* տրանսպորտային ենթակառուցվածքներ (ճանապարհներ, կամուրջներ),
* ներքին և արտաքին ինժեներական սարքավորումներ ու ցանցեր (ջրամատակարարում և ջրահեռացում, ջերմագազամատակարարում, էլեկտրամատակարարում, օդափոխություն և օդորակում),
* շինարարական մեքենաներ և երթևեկության կազմակերպում,
* ինժեներական գեոդեզիա,
* մոդելավորումը և տեղեկատվական տեխնոլոգիաները շինարարությունում,

***բ. ճարտարապետություն***

* շենքերի և շինությունների ճարտարապետություն,
* քաղաքաշինություն (տարածական պլանավորում),
* ճարտարապետության տեսություն և պատմություն, ճարտարապետական հուշարձանների վերականգնում,
* մոդելավորումը և տեղեկատվական տեխնոլոգիաները ճարտարապետությունում,

***գ. դիզայն,***

***դ.տնտեսագիտություն (շինարարության ոլորտ):***

* 1. Հայտը չի քննարկվում, եթե՝
* բովանդակությամբ համընկնում է Հայաստանի Հանրապետության պետական բյուջեից ֆինանսավորվող կամ ֆինանսավորված որևէ թեմայի կամ ծրագրի,
* չի բավարարում մրցույթի պայմաններին,
  1. Աշխատանքների ավարտից հետո հանձնախմբին է ներկայացվում իրականացված հետազոտության մասին ամփոփիչ հաշվետվություն:
  2. Հանձնախումբը կարող է համալսարանի ռեկտորին ներկայացնել առաջարկություններ մրցույթին ներկայացված հաշվետվությունների հրապարակման վերաբերյալ:

1. **Խմբի անդամներին ներկայացվող պահանջները**
   1. Հայտ ներկայացնող յուրաքանչյուր խմբում կարող են ընդգրկվել առավելագույնը 4 մասնակից՝ թեմայի ղեկավարը և մինչև երեք ուսանող:
   2. Խմբի ղեկավարը պետք է լինի Հայաստանի Հանրապետության քաղաքացի:
   3. Խմբի ղեկավար կարող է լինել այն անձը, որն ունի գիտական աստիճան և վերջին 5 տարում հրատարակված առնվազն հինգ գիտական հոդված, որոնցից առնվազն 1-ը՝ «Scopus» կամ «Web of science» համակարգերում ընդգրկված պարբերականում:
   4. Խմբերում կարող են ընդգրկվել մագիստրատուրայի այն ուսանողները, որոնց միջին որակավորման գնահատականը առնվազն 18 է:
   5. Խմբի ղեկավարը և ուսանողները չեն կարող ընդգրկվել մրցույթին ներկայացված մեկից ավելի հայտերում:
   6. Խմբի ղեկավարի և ուսանողի աշխատավարձերի տարբերությունը չի կարող գերազանցել 30 տոկոսը:
2. **Ակնկալվող արդյունքները**
   1. Թեմայի իրականացման ընթացքում խմբի անդամները պետք է ապահովեն Scopus» կամ «Web of science» համակարգերում ընդգրկված պարբերականում հոդվածի հրատարակում, ինչպես նաև թեմայի և/կամ գիտության տվյալ բնագավառի վերաբերյալ գիտահանրամատչելի նյութերի մշակում և տարածում (հարցազրույցներ, գիտահանրամատչելի ամսագրերում հրապարակումներ, տեսանյութերի ստեղծում և տարածում, լայն լսարանի համար քննարկումների կազմակերպում և այլն), որոնք հաշվի կառնվեն հանձնախմբի կողմից ամփոփիչ հաշվետվությունն ընդունելու մասին եզրակացություն տալիս:
   2. Հրատարակման ներկայացված հոդվածը պետք պարունակի հղում այն մասին, որ հետազոտությունն իրականացվել է համալսարանի ֆինանսական աջակցությամբ՝ դրամաշնորհային ծրագրի շրջանակում:
3. **Հայտ ներկայացնելու կարգը**
   1. Մրցույթին մասնակցելու համար փաստաթղթերը թեմայի ղեկավարի կողմից ներկայացվում են հանձնախմբին մինչև 2021 թվականի մարտի 31-ը ներառյալ:
   2. Հանձնախմբին են ներկայացվում հետևյալ փաստաթղթերը.

* խմբի ղեկավարի դիմումը (հավելված n 1),
* հայտը (հավելված n 2),
* ծրագրի նախահաշիվը՝ մասնակիցների միջև գումարների բաշխման նշումով,
* համապատասխան ֆակուլտետի գիտական խորհրդի եզրակացությունը՝ թեմայի արդիականության և կիրառական նշանակության վերաբերյալ։
* մասնակիցների անձնագրերի պատճենները,
* թեմայի ղեկավարի՝ վերջին 5 տարում հրատարակած գիտական աշխատանքների ցանկը,
* ուսանողների ՄՈԳ-երի վերաբերյալ տեղեկանքներ՝ տրված համապատասխան ֆակուլտետի դեկանատի կողմից:

1. **Հայտերի ընդունման, գնահատման և հաղթողներին որոշելու կարգը**
2. Հանձնախումբն ուսումնասիրում է մրցույթին ներկայացված հայտերի համապատասխանությունը մրցույթի պայմաններին և հաստատում դրանց բավարարող հայտերի ցանկը։
3. Հաստատված հայտերը հանձնախմբի յուրաքանչյուր անդամի կողմից գնահատվում են մինչև 5 միավոր սանդղակով (հավելված 3)՝ հետևյալ բաղադրիչներով (հավելված 4).

* թեմայի արդիականությունը,
* խնդրի արդի վիճակի վերլուծությունը,
* իրականացման գիտական մեթոդները,
* թեմայի գիտական նպատակները և խնդիրները,
* գիտական նորույթը,
* հետազոտության իրականացման փուլերը,
* ակնկալվող արդյունքները,
* Նախահաշվի համապատասխանությունը նախատեսվող աշխատանքների ծավալներին (նախահաշվում «աշխատանքի վարձատրություն» տողից բացի կարող են ներառվել «գրասենյակային ծախսեր», «տնտեսական ծախսեր» և «գործուղումներ» տողերը, որոնց գումարային արժեքը չի կարող գերազանցել դրամաշնորհով նախատեսված գումարի 20 տոկոսը):

1. Հանձնախմբի յուրաքանչյուր անդամի նշանակած առավելագույն գումարային գնահատականը 40 միավոր է:
2. Հանձնախմբի անդամների գնահատականների արդյունքների հիման վրա կազմվում է յուրաքանչյուր հայտի գնահատման ամփոփիչ թերթիկ (հավելված 5):
3. Գնահատման ժամանակ սուբյեկտիվ մոտեցումները բացառելու նկատառումով, ամփոփիչ գնահատման ցանկում միջին գնահատականը որոշելիս հաշվարկից հանվում է առավելագույն և նվազագույն գումարային արդյունքներով մեկական գնահատական:
4. Միջին գնահատականը ձևավորվում է՝ մնացած գնահատականների գումարային արդյունքը բաժանելով հինգի (գնահատողների թվին):
5. Գնահատման ամփոփիչ թերթիկների արդյունքների հիման վրա հանձնախումբը կազմում է հայտերի գնահատման վարկանիշային ամփոփ ցանկը (հավելված 6):
6. Մրցույթում հաղթող են ճանաչվում առավելագույն միավորներ ստացած չորս հայտերը պայմանով, որ յուրաքանչյուր հայտի ամփոփիչ միջին գնահատականը պակաս չլինի 20 միավորից:
7. Վարկանիշային միավորների արդյունքների հիման վրա հանձնախումբը բաց քվեարկությամբ, ձայների պարզ մեծամասնությամբ որոշում է կայացնում մրցույթում հաղթող ճանաչված հայտերի վերաբերյալ՝ այդ մասին կազմելով արձանագրություն (հավելված 7):
8. Արձանագրությունը ստորագրում են հանձնախմբի ղեկավարը և բոլոր անդամները:
9. Այն դեպքերում, երբ հանձնախմբի որևէ անդամ համաձայն չէ կայացված որոշմանը, նրա գրավոր հատուկ կարծիքը՝ հիմնավորումներով, կցվում է արձանագրությանը՝ այդ մասին հղում կատարելով արձանագրության մեջ:
10. Հանձնախմբի արձանագրությունը՝ այն կազմելու օրը տրամադրվում է համալսարանի ռեկտորին և ուժի մեջ է մտնում ռեկտորի հրամանով հաստատվելուց հետո:
11. **Մրցույթի արդյունքների բողոքարկումը** 
    1. Մրցույթի արդյունքները կարող են բողոքարկվել համալսարանի ռեկտորին՝ հաղթողներին որոշելու մասին արձանագրություն կազմելուց հետո երեք օրվա ընթացքում՝ խմբի ղեկավարի գրավոր դիմումով:
    2. Դիմումը ենթակա է քննարկման համալսարանի գիտատեխնիկական խորհրդում այն ներկայացնելուց հետո հնգօրյա ժամկետում:
    3. Գիտատեխնիկական խորհուրդը, քննարկելով հանձնախմբին ներկայացված հայտը (հայտերը), հանձնախմբի ներկայացրած փաստաթղթերը և դրանց հիման վրա կազմված արձանագրությունը, ինչպես նաև բողոքարկման հիմքերը, կայացնում է որոշում դիմումը բավարարելու կամ այն մերժելու վերաբերյալ՝ համապատասխան հիմնավորումներով:
    4. Դիմումը բավարարելու դեպքում եռօրյա ժամկետում գումարվում է գիտատեխնիկական խորհրդի և հանձնախմբի համատեղ նիստ, ինչի արդյունքում կայացվում է նոր որոշում՝ մրցույթում հաղթող ճանաչված թեմաների վերաբերյալ:
    5. Դիմումը մերժելու դեպքում հանձնախմբի որոշումը մնում է ուժի մեջ:
    6. Դիմումի քննարկման և կայացված որոշման մասին այն ընդունելուց հետո 24 ժամվա ընթացքում տեղեկացվում են բողոքարկող անձը և համալսարանի ռեկտորը:
12. **Մրցույթում հաղթողների հետ պայմանագրերի կնքումը**
    1. Հանձնախմբի որոշման կամ սույն հրավերի 6.3. կետում նշված որոշման հիման վրա, դրանք ուժի մեջ մտնելուց հետո եռօրյա ժամկետում համալսարանի ռեկտորի և թեմայի ղեկավարի միջև կնքվում է գիտահետազոտական աշխատանքների իրականացման՝ դրամաշնորհի ձևով տրամադրվող ֆինանսական աջակցության մասին պայմանագիր։
    2. Թեմայի ղեկավարի և խմբի կատարողների միջև, սահմանված կարգով կնքվում են պայմանագրեր, որոնց պատճենները ներկայացվում են հանձնախմբին և համալսարանի գիտական քաղաքականության վարչությանը:
    3. Պայմանագրերը ուժի մեջ են մտնում կողմերի ստորագրության պահից:
    4. Պայմանագրերի գործողության ժամկետը 8 ամիս է:
    5. Պայմանագրերում նշվում են դրա կողմերը, պայմանագրի առարկան (թեմայի անվանումը), կատարվող աշխատանքների սեղմ բնութագիրը, պայմանագրի գինը, այն վճարելու ձևերը, կողմերի իրավունքներն ու պարտականությունները, պայմանագրի գործողության ժամկետը, այն խախտելու կամ պայմանագրային այլ պարտականությունները չկատարելու հետևանքները, ինչպես նաև Հայաստանի Հանրապետության «Քաղաքացիական օրենսգրքով» սահմանված այլ պայմաններ:
13. **Եզրափակիչ դրույթներ**
    1. Պայմանագրի գործողության ժամկետի ավարտից առնվազն 15 օր առաջ թեմայի ղեկավարը հանձնախմբին է ներկայացնում իրականացված աշխատանքների մասին հաշվետվությունը՝ մինչև 30 էջ ծավալով:
    2. Հաշվետվությանը կարող են կցվել հետազոտությանն անմիջականորեն առնչվող և այն լրացնող հավելվածներ (գրականության ցանկ, ելակետային տվյալներ, փորձարարական աշխատանքների նկարագրեր և արդյունքներ, լուսանկարներ, տեսաֆիլմեր և այլն):
    3. Հաշվետվությունն ընդունելուց հետո եռօրյա ժամկետում հանձնախումբը կայացնում է որոշում՝ հաշվետվությունը հաստատելու կամ հաշվետվությունը լրամշակման ուղարկելու կամ հաշվետվությունը չհաստատելու մասին՝ այդ մասին գրավոր տեղեկացնելով թեմաների ղեկավարներին:
    4. Հաշվետվությունը ենթակա է հաստատման, եթե ամբողջությամբ համապատասխանում է մրցույթի պայմաններին:
    5. Հաշվետվությունը ուղարկվում է լրամշակման, եթե այն բավարարում է մրցույթի ոչ բոլոր պայմաններին և հնարավոր է առանձին դրույթների լրացման պայմանով կրկին ներկայացվել հաստատման: Նշված դեպքերում թեմայի ղեկավարը հանձնախմբի որոշումը ստանալուց հետո 10-օրյա ժամկետում լրամշակում է հաշվետվությունը և կրկին ներկայացնում հաստատման:
    6. Հաշվետվությունը չի հաստատվում, եթե չի բավարարում մրցույթի պայմաններին:
    7. Հաշվետվությունը չհաստատելու կամ լրամշակման ուղարկելու մասին որոշում ընդունելու պարագայում դրան կցվում են համապատասխան հիմնավորումները, ընդ որում, լրամշակման ուղարկելու վերաբերյալ որոշում ընդունելու դեպքում դրան կցվում են նաև լրամշակման կամ վերանայման ենթակա դրույթները:
    8. Հաշվետվությունը հաստատելու մասին որոշումները 24 ժամվա ընթացքում ներկայացվում են համալսարանի ռեկտորին՝ պայմանագրի վերջնահաշվարկի և այն վճարելու առաջարկությամբ, ինչպես նաև հետազոտության արդյունքները հրապարկելու երաշխավորությամբ:
    9. Մրցույթում հաղթած, սակայն մրցույթի պայմաններին չբավարարելու պատճառով չհաստատված հաշվետվությունների թեմաների ղեկավարները չեն կարող հայտեր ներկայացնել համալսարանի կողմից հայտարարվող՝ հաջորդ դրամաշնորհային երեք մրցույթներին մասնակցելու համար:

*Հավելված N 1*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

ՃՇՀԱՀ գիտական հետազոտությունների դրամաշնորհների տրամադրման մրցութային հանձնաժողովին

Նույն համալսարանի ---------------ամբիոնի

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(անուն, հայրանու,ն ազգանուն, գիտական աստիճան և կոչում)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հասցե)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հեռախոս, էլ. հասցե)*

ԴԻՄՈՒՄ

Խնդրում եմ ընդունել գիտահետազոտական աշխատանքների իրականացման դրամաշնորհի հայտերի մրցույթի մասնակցության հայտը և մրցույթի պայմաններով սահմանված հետևյալ փաստաթղթերը՝

* Ծրագրի նախահաշիվը՝ մասնակիցների միջև գումարների բաշխման նշումով,
* ------------------------------- ֆակուլտետի գիտական խորհրդի եզրակացությունը՝ թեմայի արդիականության և կիրառական նշանակության վերաբերյալ։
* Մասնակիցների անձնագրերի պատճեները,
* Թեմայի ղեկավարի՝ վերջին 5 տարում հրատարակած գիտական և (կամ) գիտամեթոդական աշխատանքների ցանկը
* Ուսանողների ՄՈԳ-երի վերաբերյալ տեղեկանքներ՝ տրված -------------------- ֆակուլտետի դեկանատի կողմից:

Հաստատում եմ, որ ծանոթացել եմ մրցույթի հրավերի պայմաններին և վերջիններիս հետ համաձայն եմ:

Թեմայի անվանումը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Դիմող՝ \_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

*(ստորագրություն)* *(անուն, ազգանուն)*

«\_\_\_\_» \_\_\_\_\_\_\_\_\_\_\_\_\_\_\_\_ 2021 թ.

*Հավելված N 2.*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

Հայտի բովանդակային կառուցվածքը

Ներկայացնել հայերեն, մինչև 12 էջ ծավալով՝ ներառյալ գրաֆիկները, գծագրերը, լուսանկարները և գրականության ցանկը.

1. *թեմայի արդիականությունը,*

*2.խնդրի արդի վիճակի վերլուծությունը,*

*3.իրականացման գիտական մեթոդները,*

*4.թեմայի գիտական նպատակները և խնդիրները,*

*5.գիտական նորույթը,*

*6.հետազոտության իրականացման փուլերը,*

*7.ակնկալվող արդյունքները (այդ թվում՝ գիտահանրամատչելի)* (հրապարակումներ, գիտաժողովներ, նորարարական կարողության կիրառություն (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն):

*Հավելված N 3*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

ԳՆԱՀԱՏՄԱՆ ՍՆԴՂԱԿ

Հարցաշարի յուրաքանչյուր հարցի պատասխանը տրվում է թվային գնահատականով, առավելագույնը 5 միավոր՝ հետևյալ սկզբունքով.

|  |  |
| --- | --- |
| **Գերազանց:** Լիովին համապատասխանում է առաջադրված պահանջներին և թերություններն աննշան են: | 5 |
| **Շատ լավ:** Առաջադրված պահանջներին համապատասխանում է որոշակի վերապահումներով: | 4 |
| **Լավ:** Ընդհանուր առմամբ բավարարում է առաջադրված պահանջներին, թեև կան նաև անհամապատասխանություններ, որոնք սակայն շտկելի են: | 3 |
| **Միջին:**Բավարար չէ՝ դրա վերաբերյալ ամբողջական կարծիք կազմելու համար: | 2 |
| **Վատ:** Ներկայացված է մակերեսորեն և խիստ անորոշ: | 1 |
| **Շատ վատ:** Բացակայում է կամ չի կարող որոշվել տեղեկատվության բացակայության պատճառով: | 0 |

*Հավելված N 4*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

**Հարցաշար՝ հանձնախմբի անդամի նշանակած գնահատականներով**

---------------------------------------------------------------------------------------------------------------------------------

(Թեմայի անվանումը)

|  |  |  |
| --- | --- | --- |
|  | **Հարցաշարի բաղադրիչներ** | Գնահատական |
|  | **Թեմայի արդիականությունը:** Որքանո՞վ է հիմնավորված թեմայի արդիականությունը |  |
|  | **Արդի վիճակի վերլուծություն։** Որքանո՞վ է համապարփակ վերլուծված ոլորտի արդի վիճակը։ |  |
|  | **Մեթոդներ:** Որքանո՞վ են առաջարկվող մեթոդները համապատասխանում գիտական թեմային: |  |
|  | **Նպատակ և խնդիրներ.** Որքանո՞վ են հստակ ձևակերպված հետազոտության նպատակը և, լուծվելիք խնդիրները: |  |
|  | **Նորույթ**: Որքանո՞վ է նոր ու հեռանկարային առաջարկվող գիտական թեման: |  |
|  | **Ծրագիր:** Որքանո՞վ է ներկայացված ծրագիրը համապատասխանում իրականացման մեթոդներին և /կամ/ որքանո՞վ է այն իրատեսական |  |
|  | **Արդյունքները:** Որքանո՞վ են հստակ ձևակերպված հետազոտության արդյունքները (այդ թվում՝ գիտահանրամատչելի), և որքանո՞վ են ակնկալվող արդյունքները համապատասխանում ֆինանսավորման ծավալներին (արդյունքների հրապարակում (ամսագրեր, գիտաժողովներ և այլն), նորարարական կարողության կիրառություն (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն): |  |
|  | **Նախահաշիվ:** Որքանո՞վ է համապատասխանում պահանջվող ֆինանսավորման ծավալը և դրա բաշխումն ըստ հոդվածների՝ հետազոտության նպատակներին հասնելուն, և որքանո՞վ է հիմնավորված նախահաշիվը: |  |
| **Հանձնախմբի անդամի գնահատականը** (**8** գնահատականների գումարը, որը չի կարող գերազանցել 40 միավորը) | |  |

**Հանձնախմբի անդամի մեկնաբանություններ** *(ըստ անհրաժեշտության,ծավալը չի սահմանափակվում)*

|  |
| --- |
| Հայտի գնահատման մեկնաբանություն  (հարցաշարի 1-8 կետեր) |

*Հանձնախմբի անդամ՝ -------------------------------------------------------------*

*(ա.ա.հ. ստորագրություն)*

,,----,,…………….2021թ

*Հավելված N 5*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

ՀԱՅՏԻ ԳՆԱՀԱՏՄԱՆ ԱՄՓՈՓԻՉ ԹԵՐԹԻԿ

(Թեմայի անվանումը)

|  |  |  |  |
| --- | --- | --- | --- |
|  | Հանձնախմբի անդամ (ա.ա.հ.) | Գումարային գնահատական | Հանձնախմբի անդամի ստորագրություն |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
|  | Միջին գնահատական\* |  |  |

\*Միջին գնահատականը որոշելիս հաշվարկից հանվում են առավելագույն և նվազագույն մեկական գնահատական.

Մրցութային հանձնախմբի ղեկավար ----------------------------------------------

(Ա.ա.հ., ստորագրություն)

,,----,,…………….2021թ

*Հավելված N 6*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

ՄՐՑՈՒՅԹԻՆ ՆԵՐԿԱՅԱՑՎԱԾ ԱՇԽԱՏԱՆՔՆԵՐԻ ԱՄՓՈՓԻՉ ՄԻԱՎՈՐՆԵՐ ԵՎ ՎԱՐԿԱՆԻՇՆԵՐ

|  |  |  |  |
| --- | --- | --- | --- |
|  | Թեմայի անվանումը | Ամփոփիչ միավոր | Վարկանիշը /զբաղեցրած տեղը/ |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
|  |  |  |  |
|  |  |  |  |

Մրցութային հանձնախմբի ղեկավար՝ -----------------------------------------------------------

Ա.ա.հ., ստորագրություն

Հանձնախմբի անդամներ

1. ---------------------------------------------------------------------------

Ա.ա.հ., ստորագրություն

1. ---------------------------------------------------------------------------

Ա.ա.հ., ստորագրություն

1. ---------------------------------------------------------------------------

Ա.ա.հ., ստորագրություն

1. ---------------------------------------------------------------------------

Ա.ա.հ., ստորագրություն

1. ---------------------------------------------------------------------------

Ա.ա.հ., ստորագրություն

1. ---------------------------------------------------------------------------

Ա.ա.հ., ստորագրություն

,,----,,…………….2021թ.

*Հավելված N 7*

*Ճարտարապետության և շինարարության Հայաստանի ազգային համալսարանի*

*Գիտական հետազոտությունների համար դրամաշնորհների տրամադրման մրցույթի հրավերի*

ԱՐՁԱՆԱԳՐՈՒԹՅՈՒՆ N

Ճարտարապետության և շինարարության Հայաստանի ազգային համալսարանի

Գիտական հետազոտությունների համար դրամաշնորհների տրամադրման մրցութային հանձնախմբի

1.Հանձնախումբը, հաշվի առնելով մրցույթին ներկայացված հայտերի գնահատման արդյունքները, որոշում է մրցույթում հաղթող ճանաչել ստորև ներկայացվող թեմաները.

|  |  |  |  |  |
| --- | --- | --- | --- | --- |
|  | Թեմայի անվանումը | Թեմայի ղեկավարը | Ամփոփ.  միավոր | Վարկանիշ  (զբաղ.տեղ) |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |

Մրցութային հանձնախմբի ղեկավար՝ ---------------------------------------------------------

(Ա.ա.հ., ստորագրություն)

Հանձնախմբի անդամներ

1. ---------------------------------------------------------------------------

(Ա.ա.հ., ստորագրություն)

2. ---------------------------------------------------------------------------

( Ա.ա.հ., ստորագրություն)

3. ---------------------------------------------------------------------------

(Ա.ա.հ., ստորագրություն)

4. ---------------------------------------------------------------------------

(Ա.ա.հ., ստորագրություն)

5. ---------------------------------------------------------------------------

(Ա.ա.հ., ստորագրություն)

6. ---------------------------------------------------------------------------

(Ա.ա.հ., ստորագրություն)

,,----,,…………….2021թ.